Drübber

Drübber () is en lütten Oort in de Gemeen Dörbern in’n Landkreis Veern, Neddersassen. Binnen de Gemeen Dörbern höört de Oort to de polietsche Oortschop Baame.

 Geografie 

De Oort liggt op de Geest dicht bi dat Över von de Werser. In’n Oosten liggt dat Drübber Holt.

De Naveröörd sünd Baame in’n Noorden, Dörbern in’n Noordoosten, Dienshoop in’n Oosten, Heidhüsen in’n Süüdoosten, Jübber un Hassel in’n Süden un Hingste in’n Westen.

 Historie 

De Oort geiht trügg op dat Good Drübber, dat ok Heisenhoff nöömt warrt, un dat von 1686 bet 1839 Seet von de Familie von Ramdohr weer. In de Johren 1930 bet 1945 is dat Good von de Munitschoonsfabrik von de Eibia GmbH bruukt worrn. Von 1957 bet 1996 weer dat Good Deel von de Neddersassen-Kasern.

 Verwaltungsgeschicht 

In de Franzosentied von 1810 bet 1814 hett de Oort to de Mairie Eestrup in’n Kanton Heien höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Vaagdie Dörbern in dat Amt Wessen tohöört. 1859 is dat Amt Wessen oplööst worrn un Drübber hett von 1859 bet 1885 to dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett.

De Oort höört al von öllers bi de Gemeen Baame mit bi, de an’n 1. Juli 1972 mit de Gemeenreform in Neddersassen Deel von de Gemeen Dörbern worrn is.

 Inwahnertall 

 Religion 

Drübber is evangeelsch-luthersch präägt un höört to dat Kaspel von de Cosmae-un-Damiani-Kark in Dörbern.

För de Kathoolschen is de St.-Josef-Kark in Veern tostännig.

 Weertschop un Infrastruktur 

 Verkehr 

Dör Drübber löppt de Bundsstraat 215, de in’n Noorden över Dörbern na Veern föhrt un in’n Süden över Hassel un Eestrup na Neenborg.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so 18 Kilometer in’n Noorden von Drübber an de B 215.

De nächste Bahnhoff is so bi fiev Kilometer wied weg in’n Noordoosten de Bahnhoff Dörbern an de Bahnlien Bremen–Wunsdörp.

 Scholen 

De Kinner ut Drübber güngen fröher al op de Volksschool in Dörbern un vondaag op de Grundschool Dörbern.

 Footnoten 

 Weblenken 

Kategorie:Oort
Kategorie:Landkreis Veern